Сучасная адукацыя не можа быць эфектыўнай без высокатэхналагічнай матэрыяльнай базы. Таму і прыняты шэраг мер па яе ўдасканаленні. З мэтай належнай падрыхтоўкі да “Дажынак-2018” вырашаюцца праблемныя пытанні па тэхнічным, супрацьпажарным і санітарна-гігіенічным стане будынкаў, праводзяцца капітальны і бягучыя рамонты трынаццаці ўстаноў. Мэтавы паказчык ад укаранёных энергазберагальных мерапрыемстваў за мінулы год пры плане 3,9 склаў 4,3 працэнта. Узраслі і даходы ад пазабюджэтнай дзейнасці, якая з’яўляецца адной з крыніц для павышэння заробкаў педагогаў. Ва ўстановах адукацыі раёна больш як у два разы перакрываецца нарматыў бюджэтнай забяспечанасці расходаў на аднаго выхаванца або навучэнца. Для арганізацыі падвозу дзяцей выкарыстоўваюцца дванаццаць аўтобусаў і адзін мікрааўтобус. Добра і тое, што за мінулы навучальны год выпадкаў вытворчага траўматызму не зарэгістравана. У красавіку ажыццяўлялася комплекснае вывучэнне эфектыўнасці дзейнасці аддзела адукацыі, спорту і турызму, устаноў адукацыі раёна, іх работа прызнана здавальняючай.